CELEX: 32015R0588
Language: hr
Date: 2015-04-14 00:00:00
Title: Provedbena uredba Komisije (EU) 2015/588 оd 14. travnja 2015. o izmjeni Provedbene uredbe (EU) br. 470/2014 o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine

15.4.2015   
            
            
               HR
            
            
               Službeni list Europske unije
            
            
               L 98/6
            
         PROVEDBENA UREDBA KOMISIJE (EU) 2015/588
   оd 14. travnja 2015.
   o izmjeni Provedbene uredbe (EU) br. 470/2014 o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1), a posebno članak 9. stavak 4. i članak 14. stavak 1.,
   budući da:
   
               (1)
            
            
               Komisija je 13. svibnja 2014. donijela Provedbenu uredbu (EU) br. 470/2014 (2) („Uredba o uvođenju konačnih antidampinških pristojbi”) i Provedbenu uredbu (EU) br. 471/2014 (3) („Uredba o uvođenju konačnih kompenzacijskih pristojbi”).
            
         
               (2)
            
            
               U skladu s Uredbom o uvođenju konačnih antidampinških pristojbi, za društva koja surađuju, a nisu u uzorku primjenjuje se dampinška marža od 84,7 % (4). Razina uklanjanja štete koja se primjenjuje na ta društva iznosi 36,5 % (5).
            
         
               (3)
            
            
               Od navedenih društava tri društva nisu surađivala u paralelnom antisubvencijskom ispitnom postupku te je stoga za njih utvrđena konačna antisubvencijska pristojba od 17,1 % (6). Riječ je o sljedećim društvima:
               
                           —
                        
                        
                           Henan Ancai Hi-Tech Co., Ltd.,
                        
                     
                           —
                        
                        
                           Henan Succeed Photovoltaic Materials Corporation, i
                        
                     
                           —
                        
                        
                           Zibo Jinxing Glass Co. Ltd.
                        
                     
         
               (4)
            
            
               Prema uvodnoj izjavi 167. Uredbe o uvođenju konačne antidampinške pristojbe, u paralelnim ispitnim postupcima u kojima su subvencijske marže niže od razine uklanjanja štete treba primijeniti konačnu antisubvencijsku pristojbu na razini utvrđenih subvencijskih marži te konačnu antidampinšku pristojbu do odgovarajuće razine uklanjanja štete.
            
         
               (5)
            
            
               Na temelju toga trima društvima koja su sudjelovala u antidampinškom ispitnom postupku, ali nisu surađivala u paralelnom antisubvencijskom ispitnom postupku potrebno je odrediti sljedeće stope antidampinške pristojbe i antisubvencijske pristojbe:
               
                           Trgovačko društvo
                        
                        
                           Subvencijska marža
                        
                        
                           Dampinška marža
                        
                        
                           Razina uklanjanja štete
                        
                        
                           Kompenzacijska (antisubvencijska) pristojba
                        
                        
                           Antidampinška pristojba
                        
                     
                           Ostala društva koja su sudjelovala u antidampinškom ispitnom postupku, ali ne i u paralelnom antisubvencijskom ispitnom postupku
                        
                        
                           17,1 %
                        
                        
                           84,7 %
                        
                        
                           36,5 %
                        
                        
                           17,1 %
                        
                        
                           19,4 %
                        
                     
         
               (6)
            
            
               Iz toga slijedi da uvodna izjava 167. Uredbe o uvođenju konačne antidampinške pristojbe treba sadržavati i podatke o trima društvima kako su navedeni u prethodnoj uvodnoj izjavi.
            
         
               (7)
            
            
               Iz toga slijedi i da članak 1. stavak 2. Uredbe o uvođenju konačne antidampinške pristojbe treba na odgovarajući način izmijeniti.
            
         
               (8)
            
            
               Ako iznos pristojbi koje su plaćene ili knjižene u računima u skladu s člankom 1. stavkom 2. Uredbe o uvođenju konačne antidampinške pristojbe premašuje iznose utvrđene u skladu s ovom Uredbom, taj se iznos vraća ili otpušta. Slično se primjenjuje na privremene pristojbe koje su konačno naplaćene u skladu s člankom 2. iste Uredbe.
            
         
               (9)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,
            
         DONIJELA JE OVU UREDBU:
   Članak 1.
   Tablica iz članka 1. stavka 2. Provedbene uredbe (EU) br. 470/2014 zamjenjuje se sljedećom tablicom:
   
      
                  „Trgovačko društvo
               
               
                  Antidampinška pristojba
               
               
                  Dodatna oznaka TARIC
               
            
                  Xinyi PV Products (Anhui) Holdings Ltd
               
               
                  36,1 %
               
               
                  B943
               
            
                  Zhejiang Hehe Photovoltaic Glass Technology Co., Ltd;
               
               
                  9,1 %
               
               
                  B944
               
            
                  Zhejiang Jiafu Glass Co., Ltd; Flat Solar Glass Group Co., Ltd; Zhejiang Jiafu Glass Co., Ltd;
               
               
                  29,3 %
               
               
                  B945
               
            
                  Henan Yuhua New Material Co. Ltd
               
               
                  0,4 %
               
               
                  B946
               
            
                  Ostala društva koja su surađivala s popisa u Prilogu I., ali nisu navedena u popisu u Prilogu I. Provedbenoj uredbi Komisije (EU) br. 471/2014 (7)
                  
               
               
                  19,4 %
               
               
                   
               
            
                  Ostala društva koja surađuju navedena u Prilogu I.
               
               
                  24,1 %
               
               
                   
               
            
                  Sva ostala trgovačka društva
               
               
                  25,0 %
               
               
                  B999
               
            
   Članak 2.
   1.   Iznos pristojbi koje su plaćene ili knjižene u računima u skladu s člankom 1. ili člankom 2. Provedbene uredbe (EU) br. 470/2014, a premašuje iznose utvrđene u skladu s člankom 1. ove Uredbe, vraća se ili otpušta.
   2.   Povrat ili otpust carina zahtijevaju se od nacionalnih carinskih tijela u skladu s važećim carinskim propisima u roku utvrđenom u članku 236. stavku 2. Uredbe Vijeća (EEZ) br. 2913/92 (8).
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se retroaktivno od 15. svibnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  Provedbena uredba (EU) br. 470/2014 od 13. svibnja 2014. o uvođenju konačne antidampinške pristojbe i konačnoj naplati privremene pristojbe na uvoz solarnog stakla podrijetlom iz Narodne Republike Kine (SL L 142, 14.5.2014., str. 1.).
   
      (3)  Provedbena uredba (EU) br. 471/2014 od 13. svibnja 2014. o uvođenju konačnih kompenzacijskih pristojbi na uvoz solarnog stakla podrijetlom iz Narodne Republike Kine (SL L 142, 14.5.2014., str. 23.).
   
      (4)  Vidjeti uvodne izjave 60. i 167. Uredbe o uvođenju konačnih antidampinških pristojbi.
   
      (5)  Vidjeti uvodnu izjavu 167. Uredbe o uvođenju konačnih antidampinških pristojbi.
   
      (6)  Vidjeti članak 1. Uredbe o uvođenju konačnih kompenzacijskih pristojbi.
   
      (7)  Provedbena uredba Komisije (EU) br. 471/2014 оd 13. svibnja 2014. o uvođenju konačnih kompenzacijskih pristojbi na uvoz solarnog stakla podrijetlom iz Narodne Republike Kine (SL L 142, 14.5.2014., str. 23.).”
   
      (8)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).